საქართველოს ტექნიკური უნივერსიტეტი

სტუ-ს სამართლისა და საერთაშორისო ურთიერთობების

ფაკულტეტთან არსებული

კრიმინალისტიკის ლაბორატორიის

 **დებულება**

მიღებულია სტუ-ს აკადემიური საბჭოს 20.. წლის

................................ №.............

 დადგენილებით და სენატის 20... წლის

 ................................ №............. ოქმის

 №............. გადაწყვეტილებით

**თბილისი**

1. **ზოგადი დებულება**
* საქართველოს ტექნიკური უნივერსიტეტის სამართლისა და საერთაშორისო ურთიერთობების ფაკულტეტთან არსებული კრიმინალისტიკის ლაბორატორია შექმნილია და დამტკიცებულია სტუ-ს აკადემიური საბჭოს 20.. წლის ................................ №............. დადგენილებით და სენატის 20... წლის ................................ №............. ოქმის №............. გადაწყვეტილებით.
* კრიმინალისტიკის ლაბორატორია თავი საქმიანობას წარმართვის საქართველოს კონსტიტუციის, „უმაღლესი განათლების შესახებ“ საქართველოს კანონის, სტუ-ს წესდების, წინამდებარე დებულებისა და საქართველოში მოქმედი კანონმდებლობის შესაბამისად.
* ლაბორატორია ფუნქციონირებს წინამდებარე დებულების საფუძველზე;
* საჭიროების შემთხვევაში კრიმინალისტიკის ლაბორატორია შუამდგომლობს ფაკულტეტის წინაშე, როგორც საქართველოს, აგრეთვე სხვა ქვეყნის სპეციალისტების მოწვევის და მათთან, სათანადო შრომითი ხელშეკრულებების გაფორმების თაობაზე.
* ფაკულტეტის დეკანის, აკადემიური საბჭოს ან წარმომადგენლობითი საბჭოს (სენატის) მოთხოვნით შეიძლება ჩატარდეს კრიმინალისტიკის ლაბორატორიის ანგარიშის რიგგარეშე განხილვა.
1. **ლაბორატორიის საქმიანობის მიზნები და ძირითადი მიმართულებები**
* საუნივერსიტეტო საგანმანათლებლო პროგრამების შესაბამისად ისეთი კადრების მომზადება, რომლებიც მაღალ პროფესიულ დონეზე შეძლებენ საგამოძიებო მოქმედებებში მონაწილეობას, შემთხვევის ადგილის შესწავლას, პირობითი ნიშნების, კოორდინატებისა და მასშტაბების გამოყენებით სათანადო სქემების შედგენას, მატერიალურ მტკიცებულებათა აღმოჩენას, მათ ფიქსაციას, ამოღებას, უსაფრთხო ტრანსპორტირებას და შენახვას, აღმოჩენილი კვლევის ცენტრალურ ბაზაში გაგზავნას.
* კრიმინალისტიკის, როგორც ერთ-ერთი უმთავრესი დარგის განვითარების კანონზომიერებების და ასევე, იმ ძირითადი მიღწევების შესწავლა, რაც არსებობს მსოფლიოში და მათი პრაქტიკაში სრულყოფილად გამოყენების გზების დასახვა (კვლევა). პრაქტიკული უნარ-ჩვევების შეძენის მიზნით ლაბორატორიული და კონკრეტული დავალებების განხორციელება.
* საგამოძიებო და სხვა პროცესუალური მოქმედებების ჩატარებას, ტაქტიკური და სამართლებრივი საკითხების შესწავლა, ექსპერტიზის დანიშვნის და ექსპერტიზის დასკვნის შეფასებას.
* კრიმინალისტიკის არსისა და ამოცანების, კრიმინალისტიკის სისტემის საერთო-მეცნიერული და კრიმინალისტიკური მეთოდების შესახებ ცნობის ამაღლება, კრიმინალისტიკური იდენტიფიკაციის, საიდენტიფიკაციო ნიშნების ცნებისა და კლასიფიკაციის, კრიმინალისტიკური ტექნიკის სამართლებრივი საფუძვლების შესწავლა-გააზრება.
* კრიმინალისტიკური ფოტოგრაფიის არსის, საგამოძიებო და საექსპერტო კვლევითი ფოტოგრაფიის სახეების ტრასოლოგიის ცნების და კვალთა კლასიფიკაციის, დაქტილოსკოპიის ამოცანების, კრიმინალისტიკური ბალისტიკის ობიექტების, ცეცხლსასროლი იარაღის სახეების კვალთა წარმოშობის მექანიზმების, ხელწერის კრიმინალისტიკური გამოკვლევის, დოკუმენტების ტექნიკური-კრიმინალისტიკური გამოკვლევების შესწავლა და საფუძვლიანი ცოდნის მიცემა, დანაშაულის გახსნის საქმეში.
* კრიმინალისტიკური ტაქტიკის არსის, კრიმინალისტიკური ვერსიების, გამოძიების ორგანიზაციისა და დაგეგმვის, ჩხრეკისა და ამოღების, საგამოძიებო ექსპერიმენტის, ამოსაცნობად წარდგენის და სხვა საგამოძიებო მოქმედებათა ჩატარების ტაქტიკის შესწავლა. დანაშაულის გამოძიების მეთოდიკის ცნებისა და დანაშაულების, ცალკეულ დანაშაულთა გამოძიების მეთოდიკის ძირითადი პრობლემების გაცნობიერება.
* კვალთა სხვა მტკიცებულებათა აღმოჩენის, ფიქსირების, გამოკვლევის ეფექტური ხერხებისა და საშუალებების შერჩევისა და გამოყენების ცოდნის ჩამოყალიბება, ცალკეულ დანაშაულთა გამოძიების მეთოდებისა და რეკომენდაციების შემუშავება. დანაშაულის სწრაფი სრული გახსნისათვის, დანაშაულის აღკვეთისა და თავიდან აცილებისათვის მეცნიერებაში შემუშავებული თანამედროვე მიღწევების გათვალისწინებით საჭირო სპეციალური სამეცნიერო-ტექნიკური საშუალებების და ტაქტიკური ხერხები შერჩევისა და პრაქტიკული გამოყენების შესწავლა, პროცესუალურად გაფორმება შეფუთვა და დალუქვა. მათი უსაფრთხო შენახვა.
* საპროცესო მოქმედების განხორციელების ფორმალური და პროცესუალური საფუძვლების, მტკიცებულებების კანონიერი გზით მოპოვების სამართლებრივი საკითხების ნივთიერი მტკიცებულებების ამოღების ფიქსაციის და გაფორმების წესების, ექსპერტიზის სახეების, ფორმების და მათი ჩატარების პროცესუალური საფუძვლების ექსპერტიზისათვის ჩასატარებელი ნიმუშების თემატური კლასიფიკაციისა და მათი ექსპერტიზისთვის მომზადების წესების შესწავლა და დამუშავება.

1. **ლაბორატორიის სტრუქტურისა და მართვის პრინციპები**
* ლაბორატორიის ძირითად სტრუქტურულ ერთეულებს წარმოადგენენ:

ა) სამეცნიერო და პრაქტიკული მიმართულებების მიხედვით ჩამოყალიბებული სექტორები;

ბ) დროებითი, მიზნობრივი, თემატური, სამეცნიერ- ტექნიკური შემოქმედებითი ჯგუფები;

* ლაბორატორიის ხელმძღვანელობს უფროსი, რომელსაც ფაკულტეტის დეკანის წარდგინებით ნიშნავს უნივერსიტეტის რექტორი
* ლაბორატორიის უფროსი უფლებამოსილია:

ა) განახორციელოს ლაბორატორიის თანამშრომლების კონტროლი მათზე განპირობებული სამუშაოს დროული და სრული მოცულობით შესრულებაზე.

ბ) მოაწყოს ლაბორატორიის მიერ ჩატარებული კვლევებისა და მიმდინარე პროექტების პრეზენტაციები;

გ) განახორციელოს ლაბორატორიის ეფექტიან მართვასა და ფუნქციონირებასთან დაკავშირებული აუცილებელი საქმიანობა

* ლაბორატორიის უფროსს სპეციალისტთან და ლაბორანტთან ერთად ეკისრება პასუხისმგებლობა, სამეცნიერო-პრაქტიკული სამუშაოების შესრულების ვადებზე და ლაბორატორიისათვის ქონების მიზნობრივად გამოყენება-შენახვასა და გამართულ მდგომარეობაში შენარჩუნებაზე;
* ლაბორატორიის პერსონალი შედგება სამეცნიერო, სასწავლო და დამხმარე პერსონალისაგან,
* ლაბორატორიის პერსონალს ნიშნავს და სამუშაოდან ათავისუფლებს უნივერსიტეტის რექტორი ფაკულტეტის დეკანის წარდგინების საფუძველზე